Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 17.04.2012

 

S p r á v a
z kontroly  splnenia nápravných opatrení vyplývajúcich z kontroly  rozpočtovej organizácie ZŠ s MŠ Za kasárňou
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Paed. Dr. Milan Ščasný
riaditeľ ZŠ s MŠ                     

Apríl 2012

Návrh uznesenia	

Miestne zastupiteľstvo  

schvaľuje  

Správu z kontroly splnenia nápravných opatrení vyplývajúcich z kontroly  rozpočtovej organizácie ZŠ s MŠ Za kasárňou

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I.  polrok  2012, schváleného  Miestnym zastupiteľstvom MČ B-NM  uznesením   č. 8/04  dňa 13.12.2011 a v súlade so Zásadami kontrolnej činnosti samosprávy      MČ B-NM,  miestny  kontrolór s pracovníčkami útvaru kontroly vykonal kontrolu rozpočtovej organizácie Základná škola s materskou školou Za kasárňou 2.
	Cieľom kontroly bolo  preveriť splnenie prijatých opatrení na odstránenie zistených nedostatkov, vyplývajúcich zo správy z vykonanej kontroly rozpočtovej organizácie ZŠ s MŠ Za kasárňou 2, ktorá bola prerokovaná a schválená v MZ MČ  B-NM  dňa  16.6.2009 a uznesením č. 17/5,B uložila riaditeľovi organizácie dve nápravné opatrenia.

S p r á v a
z kontroly  splnenia nápravných opatrení vyplývajúcich z kontroly  rozpočtovej organizácie ZŠ s MŠ Za Kasárňou
__________________________________________________________________

	Miestny kontrolór mestskej časti Bratislava - Nové Mesto s pracovníčkami útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2012, schváleného uznesením MZ MČ B-NM         č. 8/04 zo dňa 13.12.2011 a v súlade so Zásadami kontrolnej činnosti samosprávy MČ B-NM, kontrolu splnenia nápravných opatrení, vyplývajúcich z kontroly rozpočtovej organizácie  ZŠ s MŠ Za kasárňou 2.

	Cieľom kontroly bolo  preveriť splnenie prijatých opatrení na odstránenie zistených nedostatkov, vyplývajúcich zo správy z vykonanej kontroly príspevkovej organizácie v roku 2009.
	Správa z kontroly  rozpočtovej organizácie ZŠ s MŠ Za kasárňou bola prerokovaná a schválená v MZ MČ  B-NM  dňa  16.6.2009 a uznesením č. 17/5,B uložilo riaditeľovi organizácie dve nápravné opatrenia :

1. Pri poskytovaní preddavkov na výdavky prevádzkového charakteru postupovať      v súlade so zákonom č.431/2002 Z.z. o účtovníctve v znení n.p.	
                                                                                                   T: ihneď

2. Pri uzatváraní dohôd o prácach vykonávaných mimo pracovného pomeru postupovať v súlade s ustanoveniami zákona č. 311/2001 Z.z. - Zákonník práce    v znení n.p.
                                                                                                    T: ihneď

	Stav splnenia  uložených nápravných opatrení bol zisťovaný nepriamou kontrolou, t.j. štúdiom predložených dokladov  dotýkajúcich sa činností, súvisiacich   s predmetom kontroly za obdobie rokov 2009, 2010 a 2011.  Porovnaním zisteného skutočného stavu so stavom požadovaným bolo zistené nasledovné :

k bodu 1/
	
	Preverením postupu pri poskytovaní preddavkov na výdavky prevádzkového charakteru zamestnancom kontrolovanej organizácie v súlade so všeobecne záväznými predpismi, boli zistené nasledovné skutočnosti :
	Kontrolou účtovných dokladov, t.j. výdavkových  pokladničných dokladov za sledované obdobie bolo zistené, že  v roku 2009 a v roku 2010  kontrolovaný subjekt neposkytol svojim zamestnancom ani v jednom prípade preddavky na výdavky prevádzkového charakteru. Predmetné preddavky boli zamestnancom školy poskytnuté až v roku 2011, a to v 15 prípadoch na nákup rôzneho všeobecného materiálu. 
	Šetrením bolo preukázané, že kontrolovaná organizácia nepostupovala pri poskytnutí preddavkov a ich zúčtovaní v zmysle Opatrenia MF SR č. 16786/2007 - 31, ktorým sa upravujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, ŠF, obce a VÚC           a v súlade so zákonom o účtovníctve. Jednotlivé účtovné prípady boli zaúčtované na  účty v rozpore s účtovaním v zmysle platných postupov účtovania. Ďalej bolo zistené, že poskytnuté preddavky boli vyúčtované do konca mesiaca XII/2011 a výdavky uskutočnené z poskytnutých preddavkov boli zúčtované do nákladov v mesiaci XII/2011. 
	Kontrolnej skupine bol súčasne predložený interný predpis "Smernica pre vedenie účtovníctva" s účinnosťou od 1.1.2012. V uvedenej Smernici znenie čl. 15, bod 4/ upravuje účtovanie o vyplatených preddavkoch v pokladni v súlade s vyššie uvedeným Opatrením MF SR, podľa ktorého preverovaná organizácia od roku 2012 postupuje.
	Vzhľadom na uvedenú skutočnosť, nie je potrebné prijímať opätovné nápravné opatrenie v súvislosti s poskytovaním preddavkov.
	Kontrolou dodržiavania ustanovení zákona č. 502/2001 Z.z. o finančnej kontrole a  vnútornom audite v znení n.p. v náväznosti na poskytnutie vyššie uvedených preddavkov bolo zistené, že preverovaný subjekt konal v rozpore             s ustanovením § 9 citovaného zákona tým, že  finančné operácie, t.j. poskytnutie preddavkov boli vykonané pred ich overením predbežnou finančnou kontrolou. Jednalo sa o prípady :
- VPD č. 256/11 z 21.12.11 - poskytnutý preddavok 30 €, VPD č. 265/11 z 22.12.11 - doklad o vykonaní predbežnej finančnej kontroly,
- VPD č. 255/11 z 21.12.11 - poskytnutý preddavok 70 €, VPD č. 266/11 z 22.12.11 -doklad o vykonaní predbežnej finančnej kontroly.
	Kontrolou, zameranou na zabezpečenie zodpovednosti za zverenú finančnú hotovosť  bolo zistené, že so zamestnancom, ktorý prevzal peňažnú hotovosť, t.j.  preddavok na výdavok prevádzkového charakteru, kontrolovaná organizácia neuzatvorila dohodu o hmotnej zodpovednosti v zmysle § 182 zák. č . 311/2011 Z.z. /Zákonník práce/, čím za prípadný vzniknutý schodok na zverených hodnotách  zamestnanec  neniesol žiadnu zodpovednosť. 
	Na základe vyššie uvedených zistení, kontrolná skupina konštatuje, že prijaté opatrenie na odstránenie zistených nedostatkov pre roky 2009 až 2011 splnené nebolo. Prijatou smernicou a jej zavedenie do praxe pre rok 2012 je nápravné opatrenie splnené.

k bodu 2/

	V súvislosti s preverením stavu uzatvárania dohôd o prácach mimo pracovného pomeru v súlade s ustanoveniami  zákona č. 311/2001 Z.z. /Zákonník práce/  bolo zistené nasledovné :
	Kontrolovaný subjekt uzatvoril v preverovanom období nasledovný počet predmetných dohôd :
- v roku 2009 - 78 dohôd o vykonaní práce a 4 dohody o pracovnej činnosti,
- v roku 2010 - 100 dohôd o vykonaní práce, 6 dohôd o pracovnej činnosti                 a 3 dohody o brigádnickej práci študentov,
- v roku 2011 - 103 dohôd o vykonaní práce, 6 dohôd o pracovnej činnosti                 a 3 dohody o brigádnickej práci študentov.
	Kontrolou bolo zistené, že v dohodách o vykonaní práce /§ 226 ZP/ bola vymedzená pracovná úloha, doba, v ktorej sa mala pracovná úloha vykonať, predpokladaný rozsah práce a dohodnutá odmena za vykonanie pracovnej úlohy. Jednalo sa prevažne o činnosť v súvislosti s vedením záujmových krúžkov, ako futbal, šikovné ruky, počítače, turistika, taliančina, pohybové hry a i., zabezpečených poskytnutím osobitného štátneho príspevku na záujmové vzdelávanie žiakov prostredníctvom vzdelávacích poukazov v súlade so zákonom č. 597/2003 Z.z.         o financovaní ZŠ, SŠ a školských zariadení v znení n.p.. Ďalej sa jednalo                  o upratovacie a čistiace práce, prácu vychovávateľky v ŠKD, administratívne práce /zastupovanie počas PN/ a i..  
	Vykonanou kontrolou bolo preukázané, že kontrolovaný subjekt v 6-tich prípadoch konal v rozpore s ust. § 226 ods.2 ZP tým, že dohody o vykonaní práce    č. 8,9,10,11,12,13/2010  neboli uzatvorené najneskôr deň pred dňom začatia výkonu práce, ale v deň začatia pracovného výkonu, na čo bola poverená zamestnankyňa upozornená. 
	Ďalej bolo zistené, že kontrolovaná organizácia v prípade dohody o vykonaní práce č. 3/2011 zo dňa 31.3.2011, uzatvorenej za účelom zabezpečenia organizačných prác pri projekte Comenius, konala v rozpore s ust. § 4 zák.               č. 552/2003 Z.z. o výkone práce vo verejnom záujme v znení n.p. tým, že predmetný právny úkon za zamestnávateľa voči zamestnancovi, ktorým bol štatutárny orgán, nebol vykonaný orgánom, ktorý ho vymenoval do funkcie, teda zriaďovateľom. Na uvedený nedostatok bol riaditeľ kontrolovaného subjektu upozornený a poučený o postupe konania v danej veci podľa citovanej právnej normy.
	Kontrolou uzatvorených dohôd o pracovnej činnosti neboli zistené nezrovnalosti.  Predmetné dohody boli uzatvorené v súlade § 228a ZP a obsahovali vymedzenie dohodnutej práce, dohodnutej odmeny za vykonanú prácu, dohodnutý rozsah pracovného času a dobu, na ktorú bola dohoda uzatvorená. Jednalo sa          o zabezpečenie pracovnej činnosti, ako učiteľ, katechét - vyučovanie  náboženstva, konverzácia a cvičenia v NJ a i.. Vykonanou kontrolou bolo taktiež zistené, že kontrolovaný subjekt postupoval v súlade s § 224 ods 2/, písm. e/ ZP vo veci evidovania pracovného času zamestnancov, ktorí vykonávali prácu na základe dohody o pracovnej činnosti, t.j. k jednotlivým dohodám boli doložené mesačné výkazy odpracovaných hodín, odsúhlasené riaditeľom školy.
	Dohody o brigádnickej práci študentov kontrolovaná organizácia v sledovanom období uzatvorila na dohodnutú pracovnú úlohu v súvislosti s výučbou FJ, vychovávateľstvom v ŠKD a archivačnými prácami. Preverením  predmetných dohôd neboli zistené nedostatky, ZŠ s MŠ  postupovala v súlade s ust. § 227 a § 228  ZP.   K dohodám boli doložené potvrdenie štatútu študenta v zmysle § 228, ods. 2/ ZP       a evidencia pracovného času zamestnanca /pracovný výkaz/ v zmysle § 224 ods. e/ ZP. 	
	Preverením stavu v oblasti vedenia evidencie uzatvorených dohôd o prácach vykonávaných mimo pracovného pomeru v súlade s § 224 ods. 2, písm. d/ ZP neboli zistené nedostatky. Dohody boli evidované v poradí, v akom boli uzatvorené             a predmetná evidencia obsahovala požadované údaje, ako č. dohody, meno zamestnanca, doba, na ktorú bola dohoda uzatvorená a predmet dohody, resp. dohodnutá práca. 
	Na základe zistených skutočností, kontrolná skupina konštatuje, že uložené nápravné opatrenie bolo splnené.

Celkový záver:

	Na základe vykonanej kontroly splnenia nápravných opatrení, schválených MZ MČ B-NM dňa 16.6.2009 uznesením č. 17/5,B, vyplývajúcich z kontroly ZŠ s MŠ     Za kasárňou možno konštatovať, že opatrenia na odstránenie zistených nedostatkov boli splnené.